|  |  |  |  |  |
| --- | --- | --- | --- | --- |
| **Criteria 7 : Facilities and Infrastructure** | | | | |
| **Req-7.4** | **:** | The information technology systems are shown to be set up to meet the needs of staff and students. | | |
| **ผู้รับผิดชอบ Criteria** | | | **:** | อาทิตย์ แก้วถาวร / ณัฐกฤตา โกมลนาค / อภิญญา โตสิตารัตน์  เดชา ผิวผ่อง / สุระศักดิ์ อาษา |
| **หน่วยงาน** | | | **:** | กองเทคโนโลยีดิจิทัล / สำนักบริหารและพัฒนาวิชาการ |

**ผลการดำเนินงาน :**

มหาวิทยาลัยแม่โจ้ โดย[ประกาศนโยบายสภามหาวิทยาลัย](https://erp.mju.ac.th/openFile.aspx?id=NTU3NjQ5&method=inline) เมื่อวันที่ 12 พฤษภาคม 2565 กำหนดทิศทาง เป้าหมายของมหาวิทยาลัยด้านดิจิทัล ให้มหาวิทยาลัยต้องมีการพัฒนาสู่ความเป็นมหาวิทยาลัยดิจิทัล (Digital University) โดยนำดิจิทัลเทคโนโลยีมาเปลี่ยนแผนธุรกิจ (Business Plan) ในภารกิจการศึกษาแบบไร้ห้องเรียน นำแผนดิจิทัลเทคโนโลยีมาแปลงแผนพัฒนาระดับยุทธศาสตร์สู่ปฏิบัติ เพื่อปรับปรุงกระบวนการทำงานโดยต้องมีโครงสร้างของงานดิจิทัลระดับมหาวิทยาลัย และมีการพัฒนา Dashboard ในระดับสภามหาวิทยาลัย ระดับคณะกรรมการบริหารมหาวิทยาลัย และระดับส่วนงาน ผ่านระบบการรวมศูนย์ข้อมูลเป็นหนึ่งเดียว (Single Data) โดยมอบหมายให้กองเทคโนโลยีดิจิทัล มหาวิทยาลัย [ดำเนินการทำแผนยุทธศาสตร์ดิจิทัล](https://it.mju.ac.th/wtms_newsDetail.aspx?nID=24979&lang=th-TH)มหาวิทยาลัยโจ้ ระยะ 5 ปี พ.ศ. 2565 – 2569 ด้วยกระบวนการจัดทำแผนอย่างมีส่วนร่วมของบุคลากรกลุ่มสมรรถนะเทคโนโลยีสารสนเทศ และหน่วยงานผู้รับผิดชอบฐานข้อมูล โดยมี[คำสั่งแต่งตั้งคณะทำงานการวิเคราะห์และจัดทำแผนแม่บทเทคโนโลยีดิจิทัล](https://erp.mju.ac.th/openFile.aspx?id=NTU3NzA1&method=inline) ซึ่งคณะกรรมการบริหารมหาวิทยาลัย ได้มีมติเห็นชอบ[แผนยุทธศาสตร์ดิจิทัลมหาวิทยาลัยโจ้ ระยะ 5 ปี พ.ศ. 2565 – 2569](https://erp.mju.ac.th/openFile.aspx?id=NTM4ODYz&method=inline) ในการประชุมครั้งที่ 11/2565 เมื่อวันที่ 12 กรกฎาคม 2565 และมีมติเห็นชอบใน[การประชุมสภามหาวิทยาลัยแม่โจ้](https://erp.mju.ac.th/openFile.aspx?id=NTM4ODU5&method=inline) ครั้งที่ 7/2565 เมื่อวันที่ 8 ตุลาคม 2565 โดยให้ความสำคัญต่อการพัฒนา Data Center, Dashboard และการพัฒนา MJU Digital Platform โดยมีเป้าหมายการพัฒนาการเรียนการสอนของมหาวิทยาลัยสู่ระดับระดับโลก ด้วยนวัตกรรมเทคโนโลยีการศึกษาในอนาคต และการพัฒนาเกษตรอัจฉริยะ IA : Intelligence Agriculture ที่สอดคล้องต่อเนื่องกับ[แผนยุทธศาสตร์เทคโนโลยีดิจิทัล รองรับมหาวิทยาลัยแม่โจ้สู่ปีที่ 100 พ.ศ. 2577](https://erp.mju.ac.th/openFile.aspx?id=NTM4ODY3&method=inline) ที่ผ่านความเห็นชอบ ในที่ประชุมสภามหาวิทยาลัย ครั้งที่ 5/2562 เมื่อวันที่ 14 กรกฎาคม 2562 โดยมีเป้าหมายนำพามหาวิทยาลัยสู่ 7Smart ได้แก่

1. Smart Governance นำเทคโนโลยีดิจิทัลพัฒนาระบบบริหารจัดการ กำกับติดตาม ระบบการ ทำงานที่มีประสิทธิภาพ มีประสิทธิผล มุ่งสู่ความสำเร็จ
2. Smart Learning นำเทคโนโลยีดิจิทัลพัฒนามหาวิทยาลัยสู่องค์กรแห่งการเรียนรู้
3. Smart Living นำเทคโนโลยีดิจิทัลพัฒนาชีวิตให้อยู่อย่างเป็นสุข มีสุขภาพที่ดี
4. Smart Mobility นำเทคโนโลยีดิจิทัลบริหารจัดการและพัฒนาระบบขนส่งและคมนาคม เพื่อให้เกิดการเดินทางที่ปลอดภัย สะดวก รวดเร็ว และเพิ่มประสิทธิภาพการจัดการระบบโลจิสติกส์
5. Smart Library นำเทคโนโลยีดิจิทัลพัฒนาระบบห้องสมุดอิเล็กทรอนิกส์
6. Smart People นักศึกษา มีความรู้และทักษะในการใช้งานเทคโนโลยีดิจิทัล มีความรอบรู้และรู้เท่าทันสื่อ เป็นที่ยอมรับของผู้ใช้บัณฑิต บุคลากรมีทักษะในการใช้งานเทคโนโลยีดิจิทัล ที่จำเป็นต่อการทำงานตามสายงานวิชาชีพ และมีศักยภาพการพัฒนาอาชีพตามมาตรฐานวิชาชีพทางด้านเทคโนโลยีดิจิทัล ศิษย์เก่า และชุมชน สามารถเข้าถึง Digital Services ที่เป็นคลังองค์ความรู้ทางด้านการเกษตรได้อย่างทั่วถึง
7. Green Technology นำและพัฒนาเทคโนโลยีที่รับผิดชอบต่อสิ่งแวดล้อมและทรัพยากร ใช้แนวคิดการบริหารจัดการ และเลือกใช้เทคโนโลยีที่เป็นมิตรต่อสิ่งแวดล้อม เพื่อเพิ่มประสิทธิภาพในการใช้พลังงานและทรัพยากร

แผนยุทธศาสตร์ดิจิทัลมหาวิทยาลัยโจ้ ระยะ 5 ปี พ.ศ. 2565 – 2569 ได้กำหนดกลยุทธ์ ไว้ 22 กลยุทธ์ ประกอบด้วยการพัฒนาระบบในกระบวนการต้นน้ำ (INPUT) 5 กลยุทธ์ การพัฒนาระบบในกระบวนการกลางน้ำ (Process) 4 กลยุทธ์ การพัฒนาระบบในกระบวนการปลายน้ำ (Output) 10 กลยุทธ์ และการพัฒนาระบบในส่วนOutcome 3 กลยุทธ์ ได้แก่

1. การพัฒนา Single Data เป็นฐานข้อมูลเดียวกัน
2. การพัฒนาระบบสารสนเทศเพื่อการบริหารจัดการ (ERP)
3. การพัฒนาทักษะนักศึกษา บุคลากร เกษตรกร (Digital Literary)
4. การพัฒนาระบบการรักษาความปลอดภัยของฐานข้อมูล (Digital Security)
5. การพัฒนา Digital Standard อาทิ Digital Signature การพัฒนาชุดข้อมูลตามมาตรฐานสากลที่มีการเปิดเผยข้อมูลผ่านศูนย์ข้อมูลเปิดภาครัฐด้านการศึกษา ผ่านระบบ UNICONN
6. การพัฒนาระบบเพื่อลดขั้นตอนการปฏิบัติงาน ลดรายจ่าย (Re-Design Process)
7. การพัฒนาองค์ความรู้และเทคโนโลยีทันสมัย (Digital Service Innovation)
8. การพัฒนาระบบเทคโนโลยีดิจิทัลสนับสนุนการสร้างมูลค่าเพิ่มให้กับสินค้าและบริการ (Product/Service Value Creation)
9. การพัฒนาระบบเพื่อการติดตามแผนยุทธศาสตร์ลงสู่แผนปฏิบัติการ (Digital Administration)
10. การพัฒนา Digital Linkage เพื่อเชื่อมโยงเครือข่ายในเขตพื้นที่การศึกษาและวิทยาเขตแม่โจ้
11. การพัฒนา Digital Content เพื่อพัฒนาองค์ความรู้และเทคโนโลยีทันสมัย และการแข่งขันได้ พึ่งพาตนเอง อยู่รอดเติบโต
12. การพัฒนาระบบเทคโนโลยีดิจิทัลสนับสนุนการพัฒนาต้นแบบผลิตภัณฑ์หรือบริการ Product/Service Champion
13. การพัฒนา Technology Reach Level (Learning Innovation) เพื่อให้มีช่องทางเข้าถึงองค์ความรู้และนวัตกรรม
14. การพัฒนาโครงสร้างงานดิจิทัลในระดับมหาวิทยาลัย (Matrix Structure (SPO)
15. การพัฒนา Digital Platform สนับสนุนการบริหารจัดการแบบองค์รวมอย่างบูรณาการ สู่ 5 MJU Digital Platform ได้แก่ Platform ด้านการแข่งขันได้ พึ่งพาตนเอง อยู่รอดเติบโต Platform ด้านการพัฒนาทักษะบุคลากร สร้างทุนมนุษย์ Platform ด้านการบริหารจัดการแบบองค์รวมอย่างมีส่วนร่วม Platform ด้านการพัฒนาองค์ความรู้และเทคโนโลยีทันสมัย Platform ด้านการลดความเหลื่อมล้ำ ความยากจน สังคมเกษตรกร
16. การพัฒนาระบบ Dashboard เพื่อให้มีระบบสนับสนุนการตัดสินใจทั้ง 3 ระดับชั้นในมหาวิทยาลัย
17. การพัฒนาระบบ Network เพื่อยกระดับคุณภาพชีวิตของเกษตรกร
18. การพัฒนา New Knowledge เพื่อพัฒนาองค์ความรู้และเทคโนโลยีทันสมัย
19. การพัฒนา Good Governance เพื่อให้มีระบบการบริหารจัดการองค์กรแบบองค์รวมอย่างบูรณาการ
20. การพัฒนารูปแบบการเรียนการสอนแบบไร้ห้องเรียน ห้องเรียนเสมือนจริง และ Co-Working Space (World Classroom & Future Education)
21. การพัฒนาองค์กรแห่งการเรียนรู้ Learning Organization (Digital Academy) และ 22) การพัฒนาระบบนิเวศ Ecosystem ในการบริหารจัดการองค์กรแบบองค์รวมอย่างบูรณาการ (Digital Ecosystem)

ในการขับเคลื่อนแผนยุทธศาสตร์ดิจิทัลมหาวิทยาลัยโจ้ดังกล่าว ได้มี[ประกาศแต่งตั้งคณะกรรมการฝ่ายขับเคลื่อน](https://erp.mju.ac.th/openFile.aspx?id=NTU3NjMy&method=inline)การดำเนินงานโครงการศูนย์นวัตกรรมและบริการดิจิทัล และ[คำสั่งแต่งตั้งคณะกรรมการพัฒนาระบบศูนย์กลางข้อมูล](https://erp.mju.ac.th/openFile.aspx?id=NTU3NjM2&method=inline)มหาวิทยาลัยแม่โจ้และระบบการตัดสินใจ พร้อมคำสั่งแต่งตั้งคณะทำงาน เพื่อดำเนินการพัฒนาระบบที่เกี่ยวข้องตามแผน โดยได้มีการพัฒนาด้านนวัตกรรมและบริการดิจิทัล ได้แก่

1. บัตรบุคลากรและนักศึกษาดิจิทัล ใช้แทนบัตรบุคลากรหรือนักศึกษา, ATM, มีชิปสำหรับสแกนเข้า-ออกประตูอัจฉริยะ
2. คานกั้นประตูอัตโนมัติ (Smart Gate) สำหรับประตูเข้าออกมหาวิทยาลัย ติดตั้งจำนวน 6 จุด ได้แก่ ประตูหน้า เข้า-ออก มหาวิทยาลัย เข้าและออก ประตูหอพัก หน้า-หลัง ประตูเข้า-ออก อาคารอำนวยยศสุข
3. Smart Urinal ระบบเซ็นเซอร์โถปัสสาวะชาย จำนวน 100 จุดและใช้จริงแล้ว มีเว็บแสดงสถิติการใช้งานและปริมาณน้ำที่ใช้ ได้แก่ อาคารคณะสัตวศาสตร์และเทคโนโลยี 38 จุด อาคารจุฬาภรณ์ คณะวิทยาศาสตร์ 60 จุด ตึกวุฒากาศ 2 จุด
4. Smart Gate ระบบประตูอัจฉริยะ รองรับการสแกนเข้าด้วย MJU Mobile App ติดตั้งแล้ว จำนวน 200 ประตู โดยนำร่องให้กับหน่วยงานที่เข้าประเมิน Green Office และอาคารส่วนกลาง
5. MJU Mobile App มีเมนูข่าวประชาสัมพันธ์ ปฏิทิน ตารางการเรียนการสอน การเช็คชื่อเข้าชั้นเรียน สแกนเข้าออกประตูอัตโนมัติ ติดตามตำแหน่งรถไฟฟ้ารับ-ส่ง ชำระค่าอาหาร/สินค้าต่าง ๆ ทั้งภายในและภายนอกมหาวิทยาลัย
6. Check Point รองรับการเช็คชื่อบัณฑิต และผู้เข้าร่วมงาน แบบระยะไกล และจุดเช็คชื่อของเจ้าหน้าที่รักษาความปลอดภัยตามจุดต่าง ๆ รอบมหาวิทยาลัย แบบระยะใกล้
7. MJU Kiosk ตู้ให้บริการคำร้องขอเอกสารรับรองต่าง ๆ ใบแสดงผลการเรียน ฯลฯ ด้วยตนเองที่หน้าตู้ โดยสามารถใช้ร่วมกับบัตรนักศึกษาดิจิทัล และชำระเงินค่าออกเอกสารได้ผ่านการสแกน QR ได้ทันที ติดตั้ง Kiosk แล้วจำนวน 3 เครื่องที่มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่เฉลิมพระเกียรติ มหาวิทยาลัยแม่โจ้-ชุมพร
8. ระบบกล้องวงจรปิด IPCAM จำนวน 64 จุด (บริเวณหน้าห้องติดตั้งประตูอัตโนมัติ) และ 10) เครื่องจับคู่ข้อมูลบัตรอัตโนมัติ Matching สำหรับเชื่อมโยงข้อมูลบัตรประชาชนและบัตรดิจิทัล

การพัฒนาด้านระบบฐานข้อมูลกลางและระบบการตัดสินใจ ได้มีการพัฒนา

1. ระบบสารสนเทศเพื่อการบริหารจัดการ ([ERP](https://erp.mju.ac.th)) เป็นระบบสารสนเทศส่วนของกลางมหาวิทยาลัย เชื่อมโยง ทั้ง 2 วิทยาลัย (มหาวิทยาลัยแม่โจ้-แพร่ เฉลิมพระเกียรติ และมหาวิทยาลัย  
   แม่โจ้-ชุมพร) ประกอบด้วยระบบสารสนเทศเพื่อการบริหารจัดการ ได้แก่ ระบบเอกสารราชการ ระบบออกเลขหนังสือราชการ ระบบ e-Plan ระบบ e-Project ระบบประชุมอิเล็กทรอนิกส์ ระบบแบบสอบถามออนไลน์ ระบบฐานข้อมูลหน่วยงานภายในมหาวิทยาลัย ระบบบริหารผลการปฏิบัติงาน ระบบบริหารจัดการความรู้ ระบบประกันคุณภาพการศึกษา ระบบฐานข้อมูลความร่วมมือทางวิชาการ ระบบเอกสารอ้างอิง ระบบบริการของหน่วยงาน ระบบยานพาหนะ ระบบข่าวประชาสัมพันธ์ ระบบขอใช้ห้อง ระบบผู้ได้รับปริญญากิตติมศักดิ์ ระบบผู้ได้โล่ศิษย์เก่าแม่โจ้ดีเด่น ระบบบริหารจัดการของที่ระลึก ระบบอาคารสถานที่ จัดเก็บข้อมูลและจัดทำรายงานประกอบการประเมินมหาวิทยาลัยสีเขียว (Green University) ระบบสารสนเทศด้านบุคลากร ได้แก่ ระบบฐานข้อมูลบุคลากร ระบบฐานข้อมูลแฟ้มผลงานบุคลากร ระบบฐานข้อมูลความเชี่ยวชาญ ระบบฐานข้อมูลการพัฒนาบุคลากรและกิจกรรม ระบบฐานข้อมูลรางวัลและเกียรติคุณ ระบบฐานข้อมูลนวัตกรรมและงานสร้างสรรค์ ระบบฐานข้อมูลทะเบียนทรัพย์สินทางปัญญา ระบบการลาออนไลน์ ระบบฐานข้อมูล Term of Reference (TOR) ระบบสารสนเทศด้านงานวิจัยและบริการวิชาการ ได้แก่ ระบบฐานข้อมูลผลงานวิจัยและการบริการวิชาการ ระบบฐานข้อมูลบทความทางวิชาการ
2. ระบบสารสนเทศเพื่อการบริหารงานคลัง (e-Fin) ได้แก่ ระบบงบประมาณ ระบบขออนุมัติเบิกจ่าย ระบบทะเบียนสินทรัพย์ ระบบการเงินจ่าย ระบบการเงินรับ ระบบบัญชี รายงานการเงินภาพรวม
3. ระบบให้บริการข้อมูลสำหรับผู้พัฒนาระบบ ([API](https://api.mju.ac.th)) เพื่อเชื่อมต่อระบบฐานข้อมูลที่มีหลายแหล่งเข้าด้วยกันเป็น Single Database
4. ระบบสารสนเทศเพื่อการตัดสินใจ ([MJU Dashboard](https://data.mju.ac.th))
5. ระบบสารสนเทศเพื่อการติดตามยุทธศาสตร์ ([KPI monitoring](https://3h.mju.ac.th/Login.aspx) , [Gantt Chart](http://www.sgc.mju.ac.th))
6. ระบบตรวจสอบสิทธิ์ ([MJU Passport](https://passport.mju.ac.th)) สำหรับการตรวจสอบสิทธิ์เข้าถึงระบบสารสนเทศของมหาวิทยาลัยแม่โจ้ ให้มีความมั่นคงปลอดภัยด้านสารสนเทศ
7. ระบบอื่น ๆ รองรับการบริหารจัดการ ได้แก่ [ระบบตรวจสอบเวลาทำงาน](http://working.mju.ac.th/index.php) เชื่อมโยงกับระบบฐานข้อมูลบุคลากรและระบบการลาออนไลน์

การพัฒนาระบบสารสนเทศเพื่อการเรียนการสอน ได้มีการพัฒนาภายใต้ระบบ ERP ได้แก่ ระบบประเมินประสิทธิภาพการเรียนการสอน ระบบฐานข้อมูลภาวะการมีงานทำ ระบบฐานข้อมูลกิจกรรมนักศึกษา ระบบฐานข้อมูลอาจารย์ที่ปรึกษา ระบบทะเบียนนักศึกษา ระบบฐานข้อมูลผลงานวิจัยและการบริการวิชาการ ระบบฐานข้อมูลบทความทางวิชาการ โดยกองเทคโนโลยีดิจิทัล มหาวิทยาลัยแม่โจ้ มีระบบสอบอิเล็กทรอนิกส์ (e-testing) ให้บริการ ณ ชั้น 2 อาคารเรียนรวม 70 ปี และ[ระบบ MJU Mooc](https://mooc.mju.ac.th) รูปแบบการนำเสนอการเรียนรู้หลักสูตรต่าง ๆ ออนไลน์

ประกอบกับการพัฒนาระบบเทคโนโลยีสารสนเทศของสำนักบริหารและพัฒนาวิชาการ  
ที่ตอบสนองความต้องการของนักศึกษาและบุคลากร ได้แก่

1. [ระบบบริการการศึกษา](https://erp.mju.ac.th/openFile.aspx?id=NTYxMTA2&method=inline) ข่าวประชาสัมพันธ์เกี่ยวกับการศึกษา, ปฏิทินการศึกษา, การลงทะเบียน, ตรวจสอบตารางเรียน, ตรวจสอบผลการศึกษา, ส่งคำถามเกี่ยวกับระบบบริการการศึกษา การปรึกษาเพื่อขอคำแนะนำในการใช้ระบบบริการการศึกษา
2. [เว็บไซต์สำนักบริหารและพัฒนาวิชาการ](https://www.education.mju.ac.th) ข่าวประชาสัมพันธ์สำนักฯ, ระบบจัดตารางเรียน-ตารางสอบ, ระบบสนับสนุนงานบริการการศึกษาสำหรับเจ้าหน้าที่สำนักฯและคณะ, ระบบ online บริการนักศึกษา เช่น ขอเอกสาร,ส่งคาดว่าจะสำเร็จการศึกษา, ตรวจสอบหนี้สิน ,ผ่อนผันค่าธรรมเนียมการศึกษา ฯ
3. [ระบบรับสมัครนักศึกษาใหม่](https://admissions.mju.ac.th) จัดทำประกาศรับสมัคร ตรวจเอกสารการสมัคร ติดตามเอกสารการสมัคร และยืนยันสิทธิ์ ประกาศผลการคัดเลือก รับ-ส่งข้อมูลผู้สมัครกับ ทปอ. ตรวจสอบคุณวุฒินักศึกษาใหม่ ตรวจสอบเอกสารรายงานตัว ติดตามเอกสารการรายงานตัว และสรุปข้อมูลนักศึกษาใหม่
4. [เว็บไซต์ฝ่ายบัณฑิตศึกษา](https://grad.mju.ac.th) ระบบ iThesis, ระบบให้บริการกับนักศึกษาระดับบัณฑิตศึกษา และระบบเพื่อการให้บริการสนับสนุนการเรียนการสอนระดับบัณฑิตศึกษาของ คณะต่าง ๆ
5. [ฝ่ายสหกิจศึกษาและพัฒนาอาชีพ](http://www.education.mju.ac.th/CoopMaejo/) บริการด้านข้อมูลสหกิจศึกษา, ลงทะเบียนเพื่อเข้าอบรมเตรียมความพร้อมสหกิจศึกษา, ค้นหาสถานประกอบการสำหรับสหกิจศึกษารวมทั้งมีช่องทางสำหรับสถานประกอบการ บุคคลหรือหน่วยงานทั้งภายในและภายนอก สามารถแจ้งความประสงค์เพื่อรับสมัครนักศึกษา เข้าทำงานหรือหารายได้ระหว่างเรียน

ทั้งนี้ในการพัฒนาระบบเทคโนโลยีสารสนเทศเพื่อตอบสนองกลุ่มบุคลากรและนักศึกษา โดยกองเทคโนโลยีดิจิทัล มหาวิทยาลัยแม่โจ้ ได้จัดทำแบบสอบถามความพึงพอใจของ "ผู้ใช้งาน" ต่อระบบสารสนเทศ ERP พ.ศ. 2565 ด้วยแบบสอบถามออนไลน์ ใน[ระบบ ERP](https://erp.mju.ac.th) จากบุคลากรมหาวิทยาลัยแม่โจ้ จำนวนทั้งสิ้น 1,570 คน กำหนดกลุ่มตัวอย่างด้วยวิธี Taro Yamane ความคลาดเคลื่อน 10% คิดเป็นจำนวนกลุ่มตัวอย่าง 94 คน มีผู้ตอบแบบสอบถามจำนวน 172 คน คิดเป็นร้อยละ 182.98 และ[แบบสอบถามความพึงพอใจต่อระบบบริการดิจิตอล (Digital Services](https://erp.mju.ac.th/openFile.aspx?id=NTU4MDk3&method=inline)) ประจำปี 2565 จากบุคลากร จำนวนทั้งสิ้น 1,570 คน และนักศึกษา จำนวนทั้งสิ้น 14,839 คน กำหนดกลุ่มบุคลากรตัวอย่างด้วยวิธี Taro Yamane ความคลาดเคลื่อน 10% คิดเป็นจำนวนกลุ่มบุคลากรตัวอย่าง 94 คน และกำหนดกลุ่มนักศึกษาตัวอย่างด้วยวิธี Taro Yamane ความคลาดเคลื่อน 5% คิดเป็นจำนวนกลุ่มนักศึกษาตัวอย่าง 390 คน รวมกลุ่มตัวอย่างทั้งสิ้น 484 คน มีบุคลากรตอบแบบสอบถามจำนวน 134 คน และนักศึกษาตอบแบบสอบถามจำนวน 498 คน รวมทั้งสิ้น 632 คน คิดเป็นร้อยละ 130.89 จากจำนวนกลุ่มตัวอย่างทั้งหมด

สรุปผลการประเมิน ได้ดังนี้

1. วัตถุประสงค์การใช้งาน[ระบบสารสนเทศเพื่อการบริหารและการตัดสินใจ (ERP)](https://maejo365-my.sharepoint.com/personal/banpod_mju_ac_th/Documents/Work/ประกันคุณภาพ/2567/AUN-QA/7.4%20(18)%20%20ผลประเมินความพึงพอใจของ%20%22ผู้ใช้งาน%22%20ต่อระบบสารสนเทศ%20www.erp.mju.ac.th%202565) บุคลากรส่วนใหญ่ใช้เพื่อการปฏิบัติงานตามภารกิจ รองลงมาเพื่อการเรียนการสอน และการตัดสินใจผู้บริหาร ตามลำดับ
2. [ระบบบริการดิจิตอล](https://erp.mju.ac.th/openFile.aspx?id=NTU4MDg3&method=inline)ที่เคยใช้บริการสูงสุด ได้แก่ บัตรบุคลากรและนักศึกษาดิจิทัล รองลงมาคือ MJU Mobile App ระบบเซ็นเซอร์โถปัสสาวะอัตโนมัติ Smart Flusher (ห้องน้ำชาย) ระบบประตูอัจฉริยะ Smart Gate และระบบคานกั้นรถอัจฉริยะ ตามลำดับ
3. ผลการประเมินความพึงพอใจ ด้วยมาตราวัดเจตคติลิเคิร์ทความพึงพอใจ 5 ระดับ ดังนี้

|  |  |
| --- | --- |
| **ประเด็นพิจารณา** | **ค่าเฉลี่ย** |
| 1. ความพึงพอใจต่อระบบสารสนเทศเพื่อการบริหารและการตัดสินใจ (ERP) ในภาพรวม | 3.81 |
| 1. ความพึงพอใจภาพรวมต่อการใช้งานระบบบริการดิจิตอล | 3.47 |
| **ค่าเฉลี่ยทุกประเด็นพิจารณา** | **3.64** |

1. การนำผลการประเมินคุณภาพการให้บริการไปเป็นแนวทางการการพัฒนากระบวนการทำงานปีถัดไป

มีข้อเสนอแนะ จากแบบสอบถามเพื่อเป็นแนวทางการการพัฒนากระบวนการทำงาน  
ปีถัดไป ดังนี้

1. การพัฒนาระบบสารสนเทศเพื่อการบริหารจัดการ ERP ควรพัฒนาฐานข้อมูลให้ครอบคลุมกับการใช้งานในภาพรวมของมหาวิทยาลัย ปรับปรุงข้อมูลให้เป็นปัจจุบัน ระบบฐานข้อมูลควรเป็นมาจากแหล่งเดียวกัน และควรมีการใช้ระบบส่วนกลาง เพื่อให้การปฏิบัติไปในแนวเดียวกันอย่างมีประสิทธิภาพ รวมถึงผู้บริหารควรใช้ระบบด้วย
2. การพัฒนาระบบบริการดิจิตอล ควรมีการพัฒนาอย่างต่อเนื่อง และมีการใช้งานอย่างจริงจัง เลือกใช้อุปกรณ์ที่มีคุณภาพ มีการตรวจสอบอุปกรณ์เซ็นเซอร์เดือนละครั้ง พัฒนาระบบให้มีหลากหลาย และใช้ MJU Mobile App เข้าระบบผ่านมือถือได้หลายช่องทางมากขึ้น

ทั้งนี้ในปี 2566 จึงได้มีการวางแผนการขับเคลื่อนการดำเนินการตามแผนยุทธศาสตร์ดิจิทัลมหาวิทยาลัยแม่โจ้ โดยได้แต่งตั้งคณะกรรมการ และ[ปรับปรุงคำสั่งแต่งตั้งคณะกรรมการด้านฐานข้อมูลกลาง](https://erp.mju.ac.th/openFile.aspx?id=NTU4MTA3&method=inline) แยกเป็น 6 ด้าน ได้แก่การพัฒนาระบบสารสนเทศ ด้านบุคลากร ด้านการคลัง ด้านแผนงาน ด้านวิจัยและบริการวิชาการ ด้านบริหารและพัฒนาวิชาการ เพื่อการพัฒนาศูนย์ข้อมูลกลางมหาวิทยาลัยแม่โจ้และระบบการตัดสินใจ ให้เป็นปัจจุบัน ครอบคลุม มีประสิทธิภาพ และมีการติดตาม รายงานความก้าวหน้าอย่างต่อเนื่อง ตลอดจนให้คณะ/สำนัก มีส่วนร่วมการในเสนอโครงการในแผนยุทธศาสตร์ดิจิทัลมหาวิทยาลัยแม่โจ้ ประจำปี 2567 ด้วย